**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2019. április 25-én (csütörtök) 16:00 órai kezdettel megtartott pénzügyi bizottsági üléséről.

**Az ülés helye:** A Polgármesteri Hivatal ülésterme

**Jelen vannak:**

Molnár József bizottsági tag

Szabó Tamás bizottsági tag

Szilasy László bizottsági tag

Vátkainé Boda Ildikó

Dr. Lakos László jegyző

Molnárné Horváth Zsuzsanna ÁMK gazd. vez.

Somogyi Balázs polgármester

**Szilasy László Bizottsági tag**

Köszöntöm a Pénzügyi bizottság tagjait. Kovács Ferenc távolléte miatt az ülést én vezetem. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Szabó Tamás bizottsági tagot. Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**26/2019. (IV. 25.) Pénzügyi Bizottsági határozat:**

A Pénzügyi Bizottság a 2019. április 25-ei ülés jegyzőkönyv hitelesítőjeként Szabó Tamást fogadja el.

**Felelős:** Szilasy László a Pénzügyi Bizottság tagja

**Határidő**: 2019. április 25.

**Szilasy László Bizottsági tag**

A mai ülés napirendjét az alábbiak szerint javasom elfogadásra:

1. Perkáta Nagyközség Önkormányzata 2018. évi költségvetésének végrehajtásáról szóló rendelettervezet megtárgyalása
2. Perkáta Nagyközség Önkormányzata 2018. évi belső ellenőrzéséről szóló éves ellenőrzési jelentés elfogadása
3. A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal
4. Az ECO-PROFIT 2000 Bt. étkezési térítési díj emelésével kapcsolatos kérelme
5. Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződés elfogadása
6. Kátyúzási munkák elvégzésével kapcsolatos döntéshozatal
7. Egyebek

**Dr. Lakos László**

Napirend módosítási javaslatom van: javaslom 1. napirendként Perkáta Nagyközség 2018. évi költségvetésének megállapításáról szóló 2/2018. (II.16) önkormányzati rendelet módosítását.

**Szilasy László Bizottsági tag**

Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**26/2018. (IV. 19.) Pénzügyi Bizottsági határozat:**

A Pénzügyi Bizottság a 2018. április 19-ei ülés napirendjét az alábbiak szerint fogadja el:

1. Perkáta Nagyközség 2018. évi költségvetésének megállapításáról szóló 2/2018. (II.16) önkormányzati rendelet módosítása
2. Perkáta Nagyközség Önkormányzata 2018. évi költségvetésének végrehajtásáról szóló rendelettervezet megtárgyalása
3. Perkáta Nagyközség Önkormányzata 2018. évi belső ellenőrzéséről szóló éves ellenőrzési jelentés elfogadása
4. A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal
5. Az ECO-PROFIT 2000 Bt. étkezési térítési díj emelésével kapcsolatos kérelme
6. Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződés elfogadása
7. Kátyúzási munkák elvégzésével kapcsolatos döntéshozatal
8. Egyebek

**Felelős:** Szilasy László a Pénzügyi Bizottság tagja

**Határidő**: 2019. április 25.

I. NAPIRENDI PONT

**Szilasy László Bizottsági tag**

Első napirendi pont Perkáta Nagyközség Önkormányzata Perkáta 2018. évi költségvetésének megállapításáról szóló 2/2018. (II.16) önkormányzati rendelet módosítása.

**Dr. Lakos László**

A tényadatok alapján módosítottuk az előirányzatokat.

**Szilasy László Bizottsági tag**

Kérdés van? Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**27/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata Perkáta 2018. évi költségvetésének megállapításáról szóló 2/2018. (II.16) önkormányzati rendelet módosítását.

**Felelős:** Szilasy László a Pénzügyi Bizottság tagja

**Határidő**: 2019. április 25.

II. NAPIRENDI PONT

**Szilasy László Bizottsági tag**

Második napirendi pont Perkáta Nagyközség Önkormányzata Perkáta Nagyközség Önkormányzata 2018. évi költségvetésének végrehajtásáról szóló rendelettervezet megtárgyalása.

**Dr. Lakos László**

Az előzetesen kiküldött anyagról a képviselők visszajeleztek, az egyeztetések megtörténtek.

**Szilasy László Bizottsági tag**

Kérdés van? Aki egyetért, kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**27/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2018. évi költségvetésének végrehajtásáról szóló rendelettervezetet.

**Felelős:** Szilasy László a Pénzügyi Bizottság tagja

**Határidő**: 2019. április 25.

III. NAPIRENDI PONT

**Szilasy László Bizottsági tag**

Harmadik napirendi pont Perkáta Nagyközség Önkormányzata Perkáta Nagyközség Önkormányzata 2018. évi belső ellenőrzéséről szóló éves ellenőrzési jelentés megtárgyalása.

**Dr. Lakos László**

Jogszabályi kötelezettségének tesz eleget a Képviselő-testület az előterjesztés elfogadásával.

**Szilasy László Bizottsági tag**

Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**28/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata Perkáta Nagyközség Önkormányzata 2018. évi belső ellenőrzéséről szóló éves ellenőrzési jelentést.

**Felelős:** Szilasy László a Pénzügyi Bizottság tagja

**Határidő**: 2019. április 25.

IV. NAPIRENDI PONT

**Szilasy László Bizottsági tag**

Negyedik napirendi a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal.

**Dr. Lakos László**

A szolgáltató beszámolóját olvashattuk a 2018. évben, a településünkön végzett tevékenységéről.

**Szilasy László Bizottsági tag**

Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**29/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos előterjesztést.

**Felelős:** Szilasy László a Pénzügyi Bizottság tagja

**Határidő**: 2019. április 25.

V. NAPIRENDI PONT

**Szilasy László Bizottsági tag**

Ötödik napirendi pont „Az ECO-PROFIT 2000 Bt. étkezési térítési díj emelésével kapcsolatos kérelme.

**Somogyi Balázs polgármester**

A szolgáltatónak szerződés szerint az infláció mértékével megegyezően van lehetősége árat emelni, ilyen mértékű emelésre azonban nincs lehetősége.

**Szilasy László Bizottsági tag**

Javaslom, hogy a Képviselő-testület vegye le azt a napirendet a testületi ülés napirendjéről.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**30/2018. (IV. 19.) Pénzügyi Bizottsági határozat:**

A Pénzügyi Bizottság javasolja a Képviselő-testületnek Az ECO-PROFIT 2000 Bt. étkezési térítési díj emelésével kapcsolatos kérelmének napirendről történő levételét.

**Felelős:** Szilasy László a Pénzügyi Bizottság tagja

**Határidő**: 2019. április 25.

VI. NAPIRENDI PONT

**Szilasy László Bizottsági tag**

Hatodik napirendi pont a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal. Az előterjesztéssel kapcsolatban kérdés van? Amennyiben nincs, kérem, szavazzunk!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**31/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos előterjesztést.

**Felelős:** Szilasy László a Pénzügyi Bizottság tagja

**Határidő**: 2019. április 25.

VII. NAPIRENDI PONT

**Szilasy László Bizottsági tag**

Hetedik napirendi pont Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződés elfogadása.

**Somogyi Balázs polgármester**

A belterületi vízfolyások kezelésével kapcsolatos a megállapodás, évek óta működünk együtt a Társulattal.

**Szilasy László Bizottsági tag**

Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**32/2018. (IV. 19.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződéssel kapcsolatos előterjesztést.

**Felelős:** Szilasy László a Pénzügyi Bizottság tagja

**Határidő**: 2019. április 25.

VII. NAPIRENDI PONT

**Szilasy László Bizottsági tag**

Hetedik napirendi pont az egyebek. Van hozzászólás ebben a napirendi pontban? Amennyiben nincs, az ülést berekesztem.

**Szilasy László, a Pénzügyi Bizottság tagja az ülést 15:51 perckor bezárta.**

**k.m.f**

**Szilasy László Kovács Melinda**

**Pénzügyi Bizottság tagja jegyzőkönyvvezető**

**Jegyzőkönyv-hitelesítő:**

 **Szabó Tamás**

**Pénzügyi Bizottság tagja**